Еңбекшілдер ауданында Білім бөлімінің ұйымдастыруымен аудандық «Мың бір мақал» атты байқау өткізілді. Бұл байқау өзге ұлт өкілдері арасында, мемлекеттік тілді игеріп жүрген оқушылармен ұйымдастырылды. Байқауға қатысқан оқушылар мемлекеттік тілде мәнерлеп оқып, қазақша ән айтып, өз өнерлерімен бөлісті. Осы байқауға Заозерный негізгі мектебінің оқушысы Серова Инга және Давлеканова Альфира белсене қатысып, өз өнерлерін ортаға салды. Әділ-қазылар алқасының шешімі бойынша Серова Инга бас жүлдеге ие болды. Давлеканова Альфира белсене қатысқаны үшін алғыс хатпен марапатталды. Ұйымдастырылған байқау өте жоғары деңгейде өтті.



 

